SET ปิดลบ 3 จุด รับแรงขาย “หุ้นพลังงาน” หลังราคาน้ำมันร่วง – กลุ่มอิเล็กฯพักฐาน
SET ปิดลบ 3 จุด รับแรงขาย "หุ้นพลังงาน" หลังราคาน้ำมันร่วง และกลุ่มอิเล็กทรอนิกส์พักฐาน หลังงบ DELTA ออกมาไม่ดี คาดพรุ่งนี้ตลาดฯคงแกว่งตัวในกรอบ 1,620-1,630 จุด
28 ต.ค. 2564

โดยนักวิเคราะห์ กล่าวว่า ตลาดหุ้นไทยวันนี้แกว่งไซด์เวย์ออกด้านข้าง ในช่วงรอผลประชุมธนาคารกลางยุโรป (ECB) ในวันนี้ และการทยอยประกาศผลประกอบการของบริษัทจดทะเบียนเป็นหลัก ซึ่งวันนี้หุ้นที่กดดันตลาดฯมาจากกลุ่มพลังงานที่ปรับลงตามราคาน้ำมัน และกลุ่มอิเล็กทรอนิกส์ก็พักฐานหลังจากที่ DELTA ประกาศงบฯไตรมาส 3/64 ออกมาไม่ดี ขณะที่หุ้นกลุ่ม Defensive ฟื้นตัวได้ดี อย่างกลุ่มสื่อสาร และ โรงพยาบาล ภาพตลาดโดยรวมจึงเป็นลักษณะการแกว่งตัว
ด้านตลาดหุ้นในภูมิภาคเอเชียวันนี้ส่วนใหญ่ปรับตัวลง ส่วนตลาดในยุโรปเทรดบ่ายนี้ทรงตัว ในช่วงรอดูผลประชุม ECB และยังต้องจับตาความขัดแย้งระหว่างจีนและสหรัฐฯด้วย
สำหรับแนวโน้มการลงทุนในวันพรุ่งนี้ (29 ต.ค. 2564) นักวิเคราะห์ กล่าวว่า ตลาดฯคงจะแกว่งตัวในกรอบ 1,620 – 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 3,460.01 ล้านบาท ปิดที่ 11.10 บาท ลดลง 0.50 บาท
GULF มูลค่าการซื้อขาย 2,820.81 ล้านบาท ปิดที่ 44.00 บาท เพิ่มขึ้น 1.25 บาท
PTT มูลค่าการซื้อขาย 2,218.08 ล้านบาท ปิดที่ 38.25 บาท ลดลง 0.50 บาท
PTTE มูลค่าการซื้อขาย 2,055.66 ล้านบาท ปิดที่ 118.50 บาท ลดลง 3.00 บาท
CBG มูลค่าการซื้อขาย 1,981.66 ล้านบาท ปิดที่ 124.00 บาท เพิ่มขึ้น 5.00 บาท
 